सम्पूर्णता में देखें तो निराला ने प्रायः समाज के प्रत्येक स्तर को अपनी कहानियों में स्पर्श किया है| लगभग आधी दर्जन कहानियों में पीड़ितों की गाथा है| जहां प्रथम चरण की कहानियां एक आदर्श प्रस्तुत करती हैं वहीँ दूसरे चरण की कहानियां यथार्थवादी हैं| स्त्री पात्रों की प्रधानता है| निराला ने मुख्यतः दो पद्धतियाँ अपनाई हैं एक ऐतिहासिक दूसरी आत्मचरित् पद्धति | कुछ पत्र शैली में भी हैं जैसे- ‘प्रेमिका परिचय’, ‘सखी’, ‘प्रेमपूर्ण-तरंग’, ‘क्या देखा’ आदि| ‘सुकुल की बीवी’, ‘कला की रुपरेखा’, ‘क्या देखा’, ‘चतुरी-चमार’, ‘प्रेमपूर्ण-तरंग’ आदि में संस्मरण के तत्व की प्रधानता है| किन्तु कहानीपन के गठन व तंत्र की वजह से यह शुद्ध कहानियाँ हैं|